Oda Krohg

**Oda Krohg**, jaiotzaz **Othilia Pauline Christine Lasson** (Åsgårdstrand, Norvegia, 1860ko ekainaren 11 - Oslo, 1935eko urriaren 19a) norvegiar margolaria izan zen, eta Kristiania Bohemen kontrakulturazko mugimendu artistikoan parte hartu zuen. Norvegiako pintura erromantiko berriaren erreferentetzat hartu zuten.

Christian Lasson abokatuaren eta Alexandra von Munthe av Morgenstierneren alaba zen. Bere neba-ahizpen artean Per Lasson konpositorea eta Caroline "Bokken" Lasson kantari eta idazlea zeuden.

Oso arte-hezkuntza formal txikia izan zuen, baina berehala bereganatu zuen parte hartu zuen arte-mugimenduaren ezagutza.

### Margolari ibilbidea 
Norvegiako pintura erromantiko berriaren erreferentetzat hartu zuten. 1886an, Kristianiako (gero Oslo) Udazkeneko Erakusketan egin zuen debuta. 1883an senarrarengandik banandu eta 1888an dibortziatu zen. 1885ean Erik Werenskiold-en eta Christian Krohg-en ikasle bihurtu zen. 1885ean alaba bat izan zuen berarekin, Nana, eta hiru urte geroago ezkondu ziren.

1893an Chicagoko Munduko Kolondar Erakusketan parte hartu zuen. 1903an Parisko Aretoan azaldu zen, eta urtebete geroago Udazkeneko Aretoan. 1909 arte parte hartu zuen bertan.

### Kristianiako Bohemioak 
Oda Krohg 1880 eta 1890eko hamarkadetan Kristiania Bohemen izeneko mugimendu kontrakulturalaren irudi garrantzitsua izan zen, eta haren senarrak eta beste artista batzuek ere parte hartzen zuten, hala nola Edvard Munchek. Mugimendu antisozial eta anarkistaren aginduei jarraituz, Krogh amodio askearen eta sorkuntza-askatasunaren alde agertu zen, arlo artistikoan eta sozialean eragina zuela.
ezkerrera|thumb|150px|Oda Krohg eta bere lagun Jappe Nilssen 1891n.
Edvard Munch-en *Kafe baten barrua* (1893) pinturan, Oda bohemioz eta beragandik hurbil dauden pertsonez inguratuta agertzen da: Munch, Christian Krohg, Jappe Nilssen, Hans Jæger, Gunnar Heiberg eta Jørgen Engelhart. Odak horietako laurekin harreman sentimentalak izan zituela aipatu izan da (Engelhart, Jιger, Heiberg eta Krohg). Hans Jιger-ek *Zazpi maitale* (*Syk Kjιrlighet*, 1893) liburuan, pintore baten emazte batez erabat maiteminduta zegoen amodiozko triangelu bat deskribatu zuen. Ziotenez, Oda izan zen pertsonaia femeninoaren inspirazioa, eta liburuak deskribatu zuen Jιager, Oda eta Krohg-en arteko harremana 1888ko udan eta udazkenean.

Idazle izaten ere saiatu zen, baina emaitza onik gabe. Osloko Salbatzailearen hilerriko gizon ospetsuen eremuan lurperatu zuten.

## Aintzatespenak 
* Bere biografia Ketil Bjørnstad-ek kontatu zuen *¡Oda!* eleberrian. (1983).
* 1886an Christin Krohg-ek erretratua margotu zion.

## Iruditegia 

Fitxategi:Oda krohg aftenposten 1887.jpg|Oda Krohgen margoa, 1887
Fitxategi:Oda Krohg, Poor little one.jpg|Oda Krohgen margoa, 1890 inguruan
Fitxategi:Sigbjørn Obstfelder by Oda Krohg.png|Oda Krohgen erretratua: Sigbjørn Obstfelder, 1900
Fitxategi:Christian Krohg av Oda Lasson Krohg OB.01508.jpg|Oda Krohgen margoa, 1903 inguruan
Fitxategi:Oda Krohg Portrait of Aasta Hansteen OB.00290.jpg|Oda Krohgen *Aasta Hansteen* margoa, 1934
Fitxategi:Oda Krohg, f. Lasson OB.NW4302.jpg|Oda Krohg, 1880-1990 inguruan
Fitxategi:Oda Krohg OMu.F24304.jpg|Oda Krohg, 1880-1990 inguruan
Fitxategi:Oda Krohg OB.F03420A.jpg|Oda Krohg, 1885 inguruan
Fitxategi:Christian og Oda Krohgs gravsten.jpg|Christian eta Oda Krohg hilobia

## Erreferentziak 
## Bibliografia 
* Anne Wickstrøm. *Oda Krohg*: maleri. Lillehammer kunstmuseum, 2005. 11 s. ISBN 82-91388-46-6
* Anne Wickstrøm. «Oda Krohg» I: *Norsk biografisk leksikon*, bd 5 (2002)
* Anne Wickstrøm. *Oda Krohg*: et *kunstnerliv*. Gyldendal, 1988. ISBN 82-05-17392-3
* Anne Wickstrøm. «Oda Krohg» I: *Norsk kunstnerleksikon*, bd 2, 1983
* Krohg. «Oda Krohg: Tale ved Chr. Krohgs-en jaieguna, 1952ko azaroaren 18a». I: *Kunst og kultur*, 1953

## Kanpo estekak 
* Oda Krohg-en pintura-galeria